భారత గస్తీ బృందంపై పాక్ దొంగ దెబ్బజమ్ము, డిసెంబరు 23: భారత సేనలపై పాకిస్థాన్ దళాలు జరిపిన కాల్పుల్లో ఒక మేజర్ సహా మరో ముగ్గురు సైనికులు ప్రాణాలు కోల్పోయారు. జమ్మూకాశ్మీర్లోని రాజౌరీ జిల్లా కేరీ సెక్టార్ వద్ద నియంత్రణ రేఖ వద్ద శుక్రవారం మధ్యాహ్నం 12.15 గంటల సమయంలో భారత దళాలు గస్తీ నిర్వహిస్తుండగా, పాక్ సైన్యం మోర్టార్ షెల్స్తో దాడిచేందని, ఆ వెంటనే కాల్పులకు దిగిందని సైన్యం వర్గాలు తెలిపాయి. ఈ ఘటనలో మేజర్ మహర్కర్ ప్రఫుల్లా అంబాదాస్ (32), లాన్స్నాయక్ గుర్మైల్ సింగ్ (34), జవాను పర్గత్ సింగ్(30)లు ప్రాణాలు కోల్పోయినట్లు అధికారవర్గాలు చెబుతుండగా, తీవ్రంగా గాయపడ్డ మరో ఇద్దరు జవాన్లలో ఒకరు  ఆసుపత్రికి తరలిస్తుండగా మరణించినట్లు అనధికారిక వర్గాలు వెల్లడించాయి. వెంటనే భారత దళాలు ఎదురు కాల్పులు చేపట్టాయని సైన్యం మీడియాకు తెలిపింది. జమ్మూకాశ్మీర్ ముఖ్యమంత్రి మహబూబా ముఫ్తీ రజౌరీ పర్యటనలో ఉన్న సమయంలో పాక్ కాల్పుల ఉల్లంఘనకు పాల్పడడం గమనార్హం. పాక్ కాల్పులకు తెగబడ్డ సమయంలో కేరీ సెక్టార్లో రెండు సిక్కు బెటాలియన్లు గస్తీలో ఉన్నాయని, పాక్ దళాలు ఓ బ్రిడ్జికింద ఉన్న ఆర్మీపోస్టు లక్ష్యంగా ఎగువ ప్రాంతం నుంచి కాల్పులు జరిపినట్లు అధికారులు తెలిపారు. మేజర్ అంబాదాస్ స్వస్థలం మహారాష్ట్రలోని బంద్రా కాగా, గుర్మైల్ సింగ్ అమృత్సర్, పర్గత్ సింగ్ హర్యానాకు చెందినవారు. అమరులైన మేజర్, సైనికులకు జమ్మూకాశ్మీర్ ఉప ముఖ్యమంత్రి నిర్మల్ సింగ్ నివాళులర్పించారు.
bhaarata gastee brundampai pak donga debbajammu, disembaru 23: bhaarata senalapai pakisthan dalaalu jaripina kaalpullo oka mager sahaa maro mugguru sainikulu praanaalu kolpoyaru. jammookaashmeerloni rajouri jilla keri sectar vadda niyantrana rekha vadda sukravaaram madhyaahnam 12.15 gantala samayamlo bhaarata dalaalu gastee nirvahistundagaa, pak sainyam mortar shelsto daadichendani, aa ventane kaalpulaku digindani sainyam vargaalu telipai. ee ghatanalo mager maharkar prafulla ambadas (32), lansnaik gurmil sing (34), javaanu pargat sing(30)lu praanaalu kolpoinatlu adhikaaravargaalu chebutundagaa, teevramgaa gayapadda maro iddaru javaanlalo okaru  aasupatriki taralistundagaa maraninchinatlu anadhikaarika vargaalu velladinchaayi. ventane bhaarata dalaalu eduru kaalpulu chepattayani sainyam mediaku telipindi. jammookashmir mukhyamantri mahabuba mufti rajoury paryatanalo unna samayamlo pak kaalpula ullanghanaku palpadadam gamanarham. pak kaalpulaku tegabadda samayamlo keri sectarlo rendu sikku betalianlu gasteelo unnaayani, pak dalaalu oo bridjikinda unna aarmeepostu lakshyamgaa eguva praantam nunchi kaalpulu jaripinatlu adhikaarulu telipaaru. mager ambadas swasthalam mahaaraashtralooni bandra kaga, gurmil sing amritsar, pargat sing haryaanaaku chendinavaaru. amarulaina mager, sainikulaku jammookashmir upa mukhyamantri nirmal sing nivaalularpinchaaru.